গোলাম মুরশিদ (৮ এপ্রিল ১৯৪০ - ২২ আগস্ট ২০২৪) ছিলেন লন্ডন-প্রবাসী একজন বাংলাদেশী লেখক, গবেষক, সংবাদ-উপস্থাপক এবং আভিধানিক। গোলাম মুরশিদ এর আগে রাজশাহী বিশ্ববিদ্যালয়ে বাংলা সাহিত্যের অধ্যাপক এবং ব্রিটিশ ব্রডকাস্টিং কর্পোরেশন (বিবিসি)-এর সংবাদ-পাঠক এবং উপস্থাপক হিসেবে কাজ করতেন। তিনি বাংলাদেশ কৃষি বিশ্ববিদ্যালয় এবং মেলবোর্ন বিশ্ববিদ্যালয়-এ শিক্ষকতা ও গবেষণায় জড়িত ছিলেন। তিনি লন্ডন বিশ্ববিদ্যালয়ের স্কুল অফ অরিয়েন্টাল এন্ড আফ্রিকান স্টাডিজের একজন গবেষণা-সহযোগী ছিলেন। ভয়েস অব আমেরিকাতে তিনি প্রায়শই কণ্ঠ দিতেন। ২০২১ সালে তিনি ভাষা ও সাহিত্য বিভাগে বাংলাদেশের দ্বিতীয় সর্বোচ্চ বেসামরিক সম্মাননা একুশে পদক লাভ করেন।   জন্ম ও কর্মজীবন  গোলাম মুরশিদ ১৯৪০ সালের ৮ এপ্রিল ব্রিটিশ ভারতের বঙ্গ প্রদেশের বাকেরগঞ্জ জেলার ধামুরা গ্রামে (বর্তমানে বাংলাদেশের উজিরপুর উপজেলায়) জন্মগ্রহণ করেন। বাংলা ভাষা ও সাহিত্যে তিনি ঢাকা বিশ্ববিদ্যালয় থেকে এমএ করেছেন। তার প্রথম কর্মজীবন ময়মনসিংহে অবস্থিত "বাংলাদেশ কৃষি বিশ্ববিদ্যালয়"। প্রায় দু দশক তিনি রাজশাহী বিশ্ববিদ্যালয়ের বাংলা বিভাগে অধ্যাপনা করেছেন। ১৯৮৪ সালের জানুয়ারি থেকে ২০০৩ সাল পর্যন্ত তিনি লন্ডনের বিবিসি বাংলা বিভাগে কাজ করেছেন। এ ছাড়া, ১৯৯১ সাল থেকে লন্ডনে একাধিক বিশ্ববিদ্যালয়ে শিক্ষকতা করেছেন। অবসর জীবনে তিনি প্রধানত লন্ডনেই বাস করতেন।   মৃত্যু  তিনি ২০২৪ সালের ২২ আগস্ট, বৃহস্পতিবার বাংলাদেশ সময় বিকেলে লন্ডনে মৃত্যুবরণ করেন। মৃত্যুর সময় তার বয়স হয়েছিল ৮৪ বছর।   বিতর্ক  ‘নজরুল ইসলাম : একটি আদর্শ জীবনীর খোঁজে’ শিরোনামের একক বক্তৃতায় ড. গোলাম মুরশিদ জাতীয় কবি কাজী নজরুল ইসলাম, তার মা জাহেদা খাতুন ও স্ত্রী প্রমীলা নজরুল ইসলামের চরিত্র হনন করে ভিত্তিহীন, আপত্তিকর, কুরুচিপূর্ণ বক্তব্য রাখেন বলে অভিযোগ করেছেন খিলখিল কাজী।   প্রকাশিত গ্রন্থ  মুরশিদ বাংলার সাহিত্য, ইতিহাস, সংস্কৃতি ও সমাজ নিয়ে বেশ কিছু সুপরিচিত গ্রন্থ রচনা করেছেন। নারী অধ্যয়ন, বাংলা ভাষা ও সাহিত্য, এবং বাংলার সামাজিক-সাংস্কৃতিক ইতিহাসসহ বিভিন্ন বিষয়ে তিনি ৩০টিরও বেশি বই ও অসংখ্য প্রবন্ধ প্রকাশ করেছেন।   প্রবন্ধ-গবেষণা   আশার ছলনে ভুলি (১৯৯৫)  কালান্তরে বাংলা গদ্য (১৯৯২)  রাসসুন্দরী থেকে রোকেয়া: নারীপ্রগতির একশো বছর  (১৯৯৩)  সংকোচের বিহ্বলতা (১৯৮৫)  সমাজ সংস্কার আন্দোলন ও বাংলা নাটক (১৯৮৫)  বাংলা মুদ্রণ ও প্রকাশনার আদিপর্ব (১৯৮৬)  রেলাকট্যান্ট ডেবুট্যান্ট: রেসপন্স অফ বেঙ্গলি ওমেন মডার্নাইজেশন [অনিচ্ছুক অভিষেক: বাঙালি নারী আধুনিকীকরণের প্রতিক্রিয়া] (১৯৮৩)  রবীন্দ্রবিশ্বে পূর্ববঙ্গ পূর্ববঙ্গে রবীন্দ্রচর্চা (১৯৮১)  স্বাধীনতা সংগ্রামের সাংস্কৃতিক পটভূমি (১৯৭১)  হাজার বছরের বাঙালি সংস্কৃতি  দ্য হার্ট অফ এ রেবেল পয়েট: লাইফ এন্ড লেটারস অফ মাইকেল মধুসূদন দত্ত [একজন বিদ্রোহী কবির হৃদয়: মাইকেল মধুসূদন দত্তের জীবন ও চিঠি]  বিলেতে বাঙালির ইতিহাস   রেনেসন্স বাংলার রেনেসন্স   হিন্দু সমাজ সংস্কার আন্দোলন ও বাংলা নাটক (২০১২)   উজান স্রোতে বাংলাদেশ (২০০৩)   মুক্তিযুদ্ধ ও তারপর: একটি নির্দলীয় ইতিহাস (২০১০)   যখন পলাতক: মুক্তিযুদ্ধের দিনগুলি (১৯৯৩)  বিদ্রোহী রণক্লান্ত (২০১৮) (বিতর্কিত)   সম্পাদনা   বিদ্যাসাগর (১৯৭০)  বৈষ্ণব পদাবলী প্রবেষক (১৯৬৮)  বেঙ্গলি-ইংলিশ-বেঙ্গলি ডিকশনারি (১৯৮৮)  বাংলা একাডেমি বিবর্তনমূলক বাংলা অভিধান (২০১৪)   সম্মাননা   সৃজনশীন ও গবেষণামূলক কাজের জন্য তিনি একাধিক পুরস্কার লাভ করেন যার মধ্যে প্রবন্ধ-গবেষণায় বাংলা একাডেমি পুরস্কার (১৯৮২) অন্যতম।  প্রথম আলো বর্ষসেরা বই পুরস্কার (১৪১২)  ভাষা ও সাহিত্যে একুশে পদক ২০২১  বিদ্যাসাগর বক্তৃতামালা প্রদান, কলকাতা বিশ্ববিদ্যালয়, ১৯৭৩।  ১৪৩০ বঙ্গাব্দের আনন্দ পুরস্কার    আরও দেখুন   ব্রিটিশ বাংলাদেশী  বাংলা একাডেমি পুরস্কার  একুশে পদক   তথ্যসূত্র   বিষয়শ্রেণী:২১শ শতাব্দীর বাংলাদেশী প্রাবন্ধিক বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:২০শ শতাব্দীর বাংলাদেশী প্রাবন্ধিক বিষয়শ্রেণী:ভাষা ও সাহিত্যে একুশে পদক বিজয়ী বিষয়শ্রেণী:২০২১-এ একুশে পদক বিজয়ী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:রাজশাহী বিশ্ববিদ্যালয়ের শিক্ষক বিষয়শ্রেণী:২০শ শতাব্দীর বাংলাদেশী সাংবাদিক বিষয়শ্রেণী:বাঙালি লেখক বিষয়শ্রেণী:২১শ শতাব্দীর বাংলাদেশী সাংবাদিক বিষয়শ্রেণী:বাংলাদেশী পণ্ডিত বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:যুক্তরাজ্যে প্রবাসী বাংলাদেশী বিষয়শ্রেণী:১৯৪০-এ জন্ম বিষয়শ্রেণী:২০২৪-এ মৃত্যু বিষয়শ্রেণী:ধামুরার ব্যক্তি বিষয়শ্রেণী:২১শ শতাব্দীর বাংলাদেশী পুরুষ লেখক বিষয়শ্রেণী:বাংলাদেশ কৃষি বিশ্ববিদ্যালয়ের শিক্ষক বিষয়শ্রেণী:বরিশাল জেলার লেখক বিষয়শ্রেণী:বরিশাল বিভাগের শিক্ষায়তনিক